Imtella' Marzu 3, 2021 - Aġġornata 3 Ta' Marzu, 2021 2:24pm Ritratti: Reuters Filmat: Reuters Il-kantanta ta' fama internazzjonali, Dolly Parton, użat il-mużika biex twassal messaġġ b'rabta mat-tilqim kontra l-Covid-19. Parton, li għandha 75 sena, kantat silta qasira mid-diska popolari Jolene, iżda b'differenza, bil-għan li tħeġġeġ lis-segwaċi tagħha jitlaqqmu. Dan għamlitu eżatt qabel ingħatat it-tilqima tal-Moderna, li hi stess għenet biex tiġi żviluppata meta tat donazzjoni ta' $1 miljun lil Vanderbilt University Medical Center f'Nashville.